Wa nu zarte blicke (Mit originalen Lettern)
Wa nu zarte blicke·
ſenſter grůs·
der mich můs· froͤwē·
vn̄ in lieben ſtricke
mit gewalt·
manigvalt troͤwe·
acht ich gar zeringe·
ich trúre· ich lache· ich ſinge·
doch wil ein wip·
minen lip twingen·

Dv́ iſt ſo gar ein vrǒwe·
reiner zucht
ſvͤſſer frucht bere·
vn̄ in ſolker ſchǒwe·
froͤiden ſin·
nu wol hin· ſwere·
ich ſach vmbetwungē·
rot durch wis gedꝛūgen·
lachelich
des můs ich iungen·

Swer wil ſoꝛge krenken·
d̾ ſol han
lieben wan· gerne·
mir hat liep gedenken·
das herz hin·
ſvnder ſin· verne·
das hat froͤid an ende·
hie iſt der lip ellende·
merkent wie
ſus kan· ſi pfende·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse